hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Արեն Արամյանի կալանքի որոշումը փոխվել է, նա ազատ կարձակվի, բայց հնարավոր է՝ մեկ ոտքը չառողջանա | Forrights.am
Դատարանը փետրվարի մեկին մերժել է Քննչական կոմիտեի միջնորդությունը գերությունից վերադարձած Արեն Արամյանի կալանքի ժամկետը երկարաձգելու հարցով: Այս մասին մեզ հետ զրույցում ասաց Արամյանի պաշտպան Արա Կարապետյանը:
Արեն Արամյանն ազատության մեջ կլինի փետրվարի վեցից: Այդ օրը լրանում է նրա կալանքի ժամկետը: Նա մեկ ամսով կալանավորվել էր 2021 թվականի դեկտեմբերի վեցին, ինչը ևս մեկ ամսով երկարաձակել էր, այս անգամ դատարանը, սակայն, մերժել է Արգիշտի Քյարամյանի կառույցի միջնորդությունը:
Արեն Արամյանն առողջական լուրջ խնդիրներ ունի: Շուրջ երկու ամիս կալանքի տակ մնալուց հետո վերջապես հնարավոր է եղել նրան տեղափոխել հիվանդանոց՝ համապատասխան բուժում ստանալու: Հարազատների փոխանցմամաբ՝ բուժումը սկսել է ստանալ չորս-հինգ օր առաջ:
«Առողջական վիճակն այն է, որ սրտի հետ կապված էլ խնդիր կա: Ոտքը երեկվանից ֆիզիոթերապիա են անում, հյարդերն է վնասված, տեղ-տեղ անգամ մահացած են: Քայլելը դժվար է լինելու: Խնդիրն այն է, որ բուժումը ուշացրել են: Ինքը որ վերադարձել էր այդ ժամանակ պետք է ոտքին հատուկ սարք տեղադրեին, որը ֆիքսված կպահեր, դրանից հետո պետք է ֆիզոթերապիա իրականացնեին, բայց ինքը մեկ ամիս մնաց կալանավայրում: Հիմա չի կարողանում ոտքը գետին դինի, երեկ փորձել են ոտքը ապարատով շարժեն, զբաղվում են էլի: Այդքան վատ է եղել, որ չի կարողացել դատարան ներկայանալ»,- մեզ հետ զրույցում փոխանցեց եղբայրը:
Արեն Արամյանը նոյեմբերի 16-ին Սյունիքի և Վայոց ձորի մարզերի սահմանագծում տեղի ունեցած արյունալի մարտերի ժամանակ է գերեվարվել: Տաս օր գերության մեջ մնալուց հետո նա փոխանցվել է հայկական կողմին, որից հետո կալանավորվել էր:
Մարտական գործողությունների ժամանակ Արեն Արամյանը մարմնական վանսվածքներ է ստացել, որոնք խորացել են նախ Ադրբեջանի, ապա Հայաստանի բանտերում:
«Ծնկի շրջանում հրազենային ծանր վնասվածք ունի՝ բազմաբեկոր կոտրվածքներով, գերի ընկնելուց հետո հարվածներ է ստացել գլխի շրջանում, կարեր կա դրված գլխի վրա:
Ոտքն անշարժացած է, երկու հենակների օգնությամբ է շարժվում, մեկ ոտքն է կարողանում գետին դնել: Ըստ բժիշկների պետք է ոտքն այդ անշարժացած վիճակից դուրս բերվի, որից հետո պետք է անցնի վերականգնողական բուժում, ինչը ՔԿՀ տարածքում հնարավոր չէ իրականացնել»,- ասում է փաստաբանը:
28-ամյա կրտսեր սերժանտ Արեն Արամյանը ծառայել  է Վանաձորի «Դուցի» զորամասում,  պայմանագրային  զինծառայող է: Արեն Արամյանը ենթասպայական հաստիքով վաշտի ավագն է եղել, հուլիսյան և քառասունչորսօրյա պատերազմների մասնակից, որի ընթացքում բեկորային վիրավորումով է ստացել։  Արենը գլխի երկու վիրավորումն է ստացել  պատերազմի դաշտում։
Ավելի վաղ հարազատները մեզ հետ զրույցում հայտնել էին, որ նոյեմբերի 14-16-ին մասնակցել է Սյունիքի մարտերին, այդ օրերին եղել է շրջափակման մեջ: Արենն այս մասին ընտանիքին տեղեկացրել է նոյեմբերի 16-ին՝ ժամը 11-ի սահմաններում, որից հետո նրա հետ կապը կորել է:
«Երեք պոստ շրջափակված է եղել, Արենը դրանցից մեկում է եղել: Ասաց, որ շրջափակման մեջ եմ…նոյեմբերի 14-ից 16-ը եղել են շրջափակման մեջ: Իրենց ոչ կարողացել են սնունդ հասցնել, ոչ վառելիք, ոչ մի օգնություն չեն ցուցաբերել: Ես, որ փաստերը վերլուծում եմ հասկանում եմ, որ այդ մարդիկ մնացել են բախտի քմահաճույքին:
Ինքը շրջափակման մեջ էր, բայց մեզ ասում էր՝ մենք մեր հողը պետք է պահենք: Արենենց գումարտակի հրամանատարը Սյունիքի հրամկազմին մի քանի անգամ խնդրել է, որ զորքը հետ հանեն այդ տարածքից, մարդկանց փրկեն, բայց իրենց բանի տեղ դնող չի եղել: Իմ ախպերը միանշանակ կռվել է՝ կյանքի գնով: Արենը վիրավորվել է, այս պահին էլ ծնկից վիրավոր է, ծունկն Ադրբեջանում վիրահատել են»,- Forrights.am-ի հետ զրույցում նշել էր եղբայրը՝ Կարեն Արամյանը:
Նախորդ նյութը2021 թ. ընթացքում զինված ուժերում գրանցվել է 76 զինծառայողի մահվան դեպք․ ՀՔԱՎ
Հաջորդ նյութը«Ցավը ցավի վրա եկավ, բայց փորձում եմ ուժեղ լինել»
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.